સઉદીના રસ્તાઓ પર વિદેશી મોંઘી કારોની રમઝટ લાગેલી હોય છે, પરંતુ આજ સુધી કાર ચલાવવાનો અધિકાર માત્ર પુરુષોને જ હતો, પરંતુ હવે નવા આદેશ મુજબ મહિલાઓ પણ કાર હંકારી શકશે. નિશ્ર્ચિતપણે યુવરાજ મહંમ્મદ બિન સલમાનનો આ આદેશ ત્યાંની મહિલાઓ માટે ખૂબ મોટી ભેટ છે ગત ફેબ્રુઆરીમાં જિદ્દાહમાં કાર્મિકકોન ફેસ્ટિવલનું આયોજનને ઇસ્લામ વિરોધી ગણાવી તેના પર પ્રતિબંધ લગાવી દેવામાં આવ્યો હતો. સલમાને એ પ્રતિબંધને પણ હટાવી દીધો છે. હવે સઉદીની મહિલાઓ પણ સરકારમાં પોતાની સેવાઓ આપી શકે છે. હમણા સુધી ત્યાં મહિલાઓનો નોકરી કરવા પર પ્રતિબંધ હતો. મહિલાઓને ઘરની બહાર નીકળવા માટે પણ ઘરના પુરુષની પરવાનગી લેવી પડતી, પરંતુ હવે આ પ્રકારનું કોઈ જ બંધન નથી રહ્યું. હવે સઉદીમાં ફિલ્મો પર પ્રતિબંધ નથી. ફિલ્મોત્સવ પણ દર વર્ષે યોજાશે. મદીના પરિસરમાં એક એક ખાસ પ્રકારનો કક્ષ બનાવવામાં આવશે, જ્યાં વિદ્વાનો બેસી એ મુદ્દા પર વિચાર કરશે કે, કટ્ટરપંથીઓએ કઈ કઈ વાતો અને કામોને મનઘડંત રીતે ઇસ્લામના નામે સમાજ પર થોપી બેસાડ્યો છે. રિયાધ અને જિદ્દાહમાં હાસ્ય ઉત્સવ પણ આયોજિત થશે. તેની શરૂઆત પણ થઈ ગઈ છે. મહિલાઓને સ્ટેડિમમાં જવાની પરવાનગી પણ આપી દેવાઈ છે. ઇન્ટરનેટ પરથી પણ પ્રતિબંધ હટાવી દેવાયો છે. ત્રણ ખરબ ડૉલરની સહાયતાથી ઘરે ઘરે ઇન્ટરનેટ પરિસર બનાવવામાં આવશે. હવે સઉદીમાં સંગીત ગેરઇસ્લામિક નહીં ગણાય. મહિલા અને પુરુષ બન્ને સંગીત શીખી શકશે. મહિલાઓ જજ પણ બની શકશે. આ પરિવર્તનોને સઉદીની ક્ષિતિજ પર એક નવી સવારની ઉપમા અપાઈ રહી છે.